26/12/2018 | Administración LocalMunicipal
Arteixo
Servizos Económicos
Aprobación definitiva da modificación das ordenanza fiscal 13

EDICTO Aprobación definitiva da modificación da Ordenanza Fiscal número 13 O Concello Pleno, en sesión celebrada o pasado día 31 de outubro de 2018, aprobou provisionalmente a modificación da seguinte ordenanza fiscal: Ordenanza fiscal nº 13 “Taxa pola retirada de vehículos da vía pública e depósito dos mesmos”. Durante o período de exposición ao público non se formularon reclamacións, elevándose a definitivos os acordos provisionais relativos á ordenanza fiscal citada, adoptados en aplicación do artigo 17.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, entrando en vigor ao día seguinte da súa publicación integra no Boletín Oficial da Provincia. De conformidade co artigo 19 do Real Decreto Lexislativo 2/2004, de 5 de marzo, contra dito acordo poderase interpoñer recurso contencioso-administrativo, sen prexuízo de calquera outro recurso que os interesados estimen procedente. ORDENANZA FISCAL Nº 13 ORDENANZA FISCAL Nº 13 – TAXA POLA RETIRADA DE VEHÍCULOS DA VÍA PÚBLICA E DEPÓSITO DOS MESMOS ARTIGO 1. FUNDAMENTO E NATUREZA. En uso das facultades concedidas polos artigos 133.2 e 142 da Constitución e polo artigo 106 da Lei 7/85, de 2 de abril, reguladora das bases de réxime local, e de conformidade co disposto nos artigos 15 a 19 da Lei 39/88, de 28 de decembro, reguladora das facendas locais, o Concello de Arteixo establece a Taxa pola retirada de vehículos da vía pública e depósito dos mesmos, a que se refire o artigo 20.4. z) da Lei 39/88, de acordo co previsto no Texto articulado da Lei sobre tráfico, circulación de vehículos a motor e seguridade vial e cuxas normas atenden ao prevenido no artigo 58 da citada Lei de facendas locais. ARTIGO 2. FEITO IMPOÑIBLE. Constitúe o feito impoñible da presente exacción, a prestación do servizo de recepción obrigatoria de retirada, traslado e almacenamento de vehículos que se atoparan na vía pública e terreos contiguos, así como a inmobilización dos mesmos, que constitúan un perigo ou impidan ou perturben gravemente a circulación, así como o funcionamento dalgún servizo público. A retirada, inmobilización, traslado e almacenamento dos vehículos producirase nos casos previstos na lexislación vixente e nos sinalados na regulamentación para a corrección de infraccións na zona de regulación e ordenación de aparcamentos, de acordo coas disposicións municipais que regulan este Servizo. ARTIGO 3. OBRIGA DE CONTRIBUÍR A obriga de contribuír nacerá, devengándose a taxa, no intre no que interveñen os axentes municipais co fin de retirar ou trasladar os vehículos. Na modalidade de depósito, devengarase a taxa a nace a obriga de contribuír desde que o vehículo chega ao local destinado ao seu depósito. ARTIGO 4. SUXEITO PASIVO. Son suxeitos pasivos, en concepto de contribuíntes, as persoas físicas ou xurídicas ou as entidades a que se refire a Lei xeral tributaria, que resulten afectadas por la prestación del servizo. A falla de proba en contrario, entenderase que o afectado pola prestación do servizo e o titular que figure no permiso de circulación. Serán responsabeis subsidiarios os administradores de sociedades e os síndicos, interventores e liquidadores de crebas, concursos, sociedades e as entidades en xeral, nos supostos e co alcance que sinale a Lei xeral tributaria. ARTIGO 5. BENEFICIOS FISCAIS Non serán aplicabeis beneficios fiscais, agás os que se poidan establecer en normas con rango de lei e os derivados da aplicación de tratados internacionais. ARTIGO 6. BASE DE GRAVAME A cota tributaria determinarase por unha cantidade fixa determinada en función da natureza do servizo prestado. ARTIGO 7. TARIFAS Rexerán as seguintes tarifas: 1. Retirada e traslado ao depósito, por cada vehículo: 1.1. Motocicletas, motocarros e vehículos análogos 18,00 € 1.2. Turismos e furgonetas con carga de até 1.100 Kg.62,00 € 1.3. Turismos e furgonetas de tonelaxe, con carga superior a 1.100 Kg até 2.500 Kg.74,00 € 1.4. Vehículos de tonelaxe, con carga, superior a 2.500 kg ata 4.500 Kg.110,00 € 1.5. Vehículos de tonelaxe, con carga superior a 4.500 Kg, cun límite de 10.000 Kg.573,00 € 1.6. Cando o importe da factura emitida pola empresa que efectúe a retirada do vehículo, sexa superior á tarifa mencionada no apartado 1.5, o contribuínte deberá aboar o custo total da retirada ( o importe da tarifa máis a diferenza entre esta e a factura emitida). 1.7. En caso de que non se produza o traslado do vehículo por facerse cargo do mesmo o suxeito pasivo antes da saída do coche-guindastre cara ao depósito, percibirase o 50% das tarifas anteriores.2. Almacenamento de vehículos, por unidade e día ou fracción: 2.1. Motocicletas, motocarros e vehículos análogos 7,00 € 2.2. Turismos e furgonetas cun peso máximo, con carga, de até 1.100 Kg.13,00 € 2.3. Turismos e furgonetas de tonelaxe, con carga, superior a 1.100 Kg até 2.500 Kg.23,00 € 2.4. Vehículos de tonelaxe, con carga, superior a 2.500 Kg até 4.500 Kg.46,00 € 2.5. Vehículos de tonelaxe, con carga, superior a 4.500 Kg cun límite de 10.000 kg.74,00 € 3. Inmobilización de vehículos: 3.1. Vehículos de todas clases, con tonelaxe até 1.000 kg.33,00€ 3.2. Vehículos de todas clases, con tonelaxe superior a 1.000 Kg e inferior a 5.000 kg.46,00 € 3.3. Vehículos de todas clases con tonelaxe superior a 5.000 Kg.113,00 € ARTIGO 8. NORMAS COMPLEMENTARIAS E DE XESTIÓN.1.- As taxas reguladas nesta ordenanza son exixibles e plenamente compatibles coas sancións que procedan de acordo coa Ordenanza municipal de circulación.2.- Trasladado o vehículo ao depósito, pola dependencia administrativa que corresponda ou pola empresa prestadora do servizo, cursaráse comunicación ao titular do vehículo para que se faga cargo do mesmo e aboe o importe das taxas correspondentes previo á retirada do vehículo.3. A saída de toda clase de vehículos almacenados no depósito, deberá ser autorizada por quen dispuxo o seu ingreso ou persoa habilitada para iso, e únicamente poderán ser entregados aos titulares ou persoas autorizadas, abonando o importe das taxas reguladas nesta ordenanza con carácter previo á retirada do vehículo.4. Cando se proceda a inmobilizar un vehículo mediante a utilización de cepos ou outros procedementos mecánicos similares para impedir su uso, os condutores ou propietarios dos mesmos, solicitaran aos axentes municipais a retirada do mecanismo, para o que deberán ingresar o importe da cota prevista no artigo 7, aplicándose o resto das normas de xestión previstas nesta ordenanza.5. Formas de pago.5.1. A) A través de tarxeta de crédito ou débito de calquera entidade financeira a través dos termináis de punto de venda (TPV en adiante), ou a través dun Caixeiro de autoservizo, habilitados para o efecto. B) En metálico, a través de caixeiro de autoservizo.5.2. Os ingresos derivados da utilización dos TPVs e Caixeiros de autoservizo, mediante tarxeta, e en efectivo serán abonados en conta bancaria de titularidade municipal e a Policia Local deberá xustificar quincenalmente perante os servizos económicos de Rendas e Tesourería a cobranza da taxa para o que emitirá informe comprensivo de: Datos do vehículo, do titular do vehículo, días de estancia no depósito, e do importe liquidado e concepto das taxas por aplicación da presente ordenanza fiscal. Os obrigados ao pago recibirán o xustificante de pago que expida o TPV ou o Caixeiro, e xunto coa acta ou documento de entrega cos datos comprensivos do apartado anterior, que surtirá efectos liberatorios ante os mesmos. ARTIGO 9. INFRACCIÓNS E SANCIÓNS TRIBUTARIAS. En todo o relativo á cualificacion das infraccions tributarias cometidas e a súa sanción, estarase ao disposto na Lei xeral tributaria e na ordenanza fiscal xeral. DISPOSICIÓN ADICIÓNAL. As tarifas anteriores incrementaranse anualmente na porcentaxe do IPC DISPOSICIÓN FINAL A presente ordenanza foi aprobada polo Concello Pleno en sesión celebrada o día 31 de outubro de 1996. Foi modificada posteriormente segundo acordos plenarios de data 6 de novembro de 1998, seis de setembro de 2001, 18 de xullo de 2002, 29 de xaneiro de 2004, 28 de xullo de 2005, 28 de setembro de 2006 e 25 de outubro de 2007. Posteriormente, modificación foi aprobada polo Concello Pleno en sesión celebrada o día 4 de setembro de 2008, entrando en vigor o día 1 de xaneiro de 2009. A presente modificación foi aprobada polo concello Pleno en sesión celebrada o 31 de outubro de 2018, entrando en vigor logo da súa publicación no BOP e permanecendo vixente ata a súa modificación ou derogación expresas. Arteixo a 20 de DECEMBRO de 2018, O Alcalde Asdo. Carlos Calvelo Martínez